
Examene presinodale 


Spre orientarea celor interesaţi comunicăm, că 
examenele prescrise de $ ul 22 al Decretului XVI al 
Sinodului din 1926 şi la cari sunt obligaţi toţi preoții, 
cari au absolvat Teologia după 1926, se vor ţinea în 
Seminarul teologic din Oradea, în zilele de 22 şi 23 
August crt. Candidaţii se vor prezenta în 22 August, 
la orele 8 dim., la examenul în scris, iar în 23 August 
crt. seara vor începe exerciţiile spirituale dimpreună 
cu ceialalţi preoţi repartizaţi în seria |. 

Toţi cei obligaţi la aceste examene pânâ la 15 
August crt vor raporta, că la care siudiu se vor 
supune. 

Oradea, 6 lunie 1938, 


No. 2713/1938, 


Catedre vacante la şcolile secundare 
diecezane 


In conformitate cu art. 12 din Legea asupra ra- 
porturilor dintre şcolile secundare confesionale române 
şi Ministerul Educaţiei Naţionale, prin aceasta se pu- 
blică, că la şcolile secundare ale acestei Dieceze sunt 
vacante următoarele catedre : 

I. La liceul de băieţi din Beiuş. 


1. Limba română cl. fără soţ (nr. 3). 
2. Limba latină (Nr. 4). 

3. Limba franceză (Nr. 6), 

4. Filosofia cu Drept (Nr. 10). 

5. Matematici cu Fizică (Nr. 12). 

6. Fizică-Chimie (Nr. 13). 

7. Muzică vocală (Nr. 16). 

8. Educaţie fizică (Nr. 17). 

II. La liceul de fete din Beiuş. 
1. Limba latină (Nr. 4). 

2, Limba latină-elină (Nr. 5). 

3. Limba franceză (Nr. 6). 

4. Limba germană (Nr. 7). 


5. Filosofie-Drept (Nr. 10), 

6. Ştiinţe naturale (Nr. 14). 
7. Caligrafie- Desemn (Nr. 15). 
8. Luciu de mână (Nr. 18). 
9. Gospodărie (Nr. 19). 


III. La școala normală diecezană din Oradea. 


1. Limba română-latină (Nr. 2). 
. Limba franceză (Nr. 4). 

„ Şt. pedagogice (Nr. 5). 

. Matematici (Nr. 8). 

„ Şt. fizico-chimice (Nr. 9), 

6. Educaţie fizică (Nr. 14). 

Pentru ca cineva să poată fi numit profesor sau 
maestru cu fitlu provizoriu pe lângă condiţiunile pre- 
văzute în legea învățământului secundar, mai trebue 
să îndeplinească — conform art. 10 din legea spe- 
cială — şi următoarele condițiuni: 

1. Să fie de religiunea gr. cat. (unită). 

2. Profesorii bărbaţi — cu excepţia maestrilor — 
să fie absolvenţi de Teologie sau cel puţin studenți 
în Teologie. 

Profesorii titulari definitivi, la liceul de băieţi din 
Beiuş şi la şcoala normală diecezană din Oradea, nu 
pot îi decât numai preoţi hirotoniți. 

Cererile pentru catedrele de mai sus, însoţiie de 
actele justificative (extras de botez, de căsătorie, cer: 
titicate de examene şi de serviciu) se vor înainta 
Episcopiei române unite din Oradea până la data de 


15 lulie crt. 
Oradea, 6 lunie 1938. 


UPU N 


No. 2781/1938. 
Primirile la institutele diecezane 


Taxele de întreţinere la institutele diecezane pe 
anul şcolar 1938/39 vor fi: 

|. La Seminarul din Oradea, unde se primesc elevi 
de liceu, elevii şcoalei normale diecezane şi elevi de 
cl, III şi IV dela şcoala de aplicaţie : 7.000 Lei pentru 
cei din Dieceză şi 10.000 Lei pentru ceilalți. 

II. La internatul de băieţi din Beiuş: 8000 Lei pen- 
tru cei din Dieceză şi 10.000 Lei pentru cei de aiurea, 

III. La internatul de fete din Beiuş: 10.000 Lei 
pentru elevele din Dieceză şi 12.000 Lei pentru celelalte, 

Cei sâraci (atât elevi cât şi eleve), însă sirguin- 
cioşi vor putea primi reduceri de taxă, iară cei cari 
în anul şcolar trecut, urmând vreo şcoală secundară 
au avut, fără dexterităţi, media peste 9 (fără a avea 
la nici un studiu notă mai mică de 7) vor putea îi 
primiţi şi chiar gratuit, 

Cererile de primire se vor înainta Rectoratelor 
respective până la data de 15 lulie crt. 

La cereri se va anexa: 

3. Extrasul de botez, 

2. Certificatul şcolar. 

3. Certificatul de paupertate (cei cari solicită îa- 
vor sau locuri gratuite. 

Fraţii Preoţi cele de mai sus le vor comunica 
credincioşilor cu copii la şcoală, îndemnându-i să-şi 
dea copiii în aceste institute, unde primesc cea mai 
aleasă creştere. 

Oradea, Şed. Cons. din 16 lunie 1838. 


2653/1938. 
Schimbare de nume 


Comunicăm, că prin Deciziunea On. Minister al 
Țustiţiei cu No. 32231, publicată în Monitorul Oiicial 
No, 85 din 12 Aprilie crt., numele patronimic al preo: 
tului On. Gheorghe Vereş din Hotoan s'a schimbat în 
„Roșianu“. 

Oradea, 3 lunie 1938. 





No. 2656/1938, 
Pictori și zugravi bisericeşti autorizaţi 
Spre cuvenită orientare publicăm noul tablou a! 


pictorilor şi zugravilor bisericeşti autorizaţi de Mini: 
sterul Cultelor şi Artelor. 


TABLOUL No. 6 
al pictorilor bisericești şi zugravilor bisericeşti autorizaţi 
de Ministerul Cultelor și Artelor 


Potrivit art. 4 din Legea pentru încurajarea artelor pla- 
stice şi prevederilor Regulamentului pentru calificarea picto- 
rilor bisericeşti, şi în urma încheerii Comisiei speciale de ca- 
lificare din şedinţele dela 9 Februarie, 16 Martie, 6 Aprilie şi 
8 Aprilie 1938, Ministeru! Cultelor şi Artelor a acordat urmă- 
toarele autorizaţii de pictori bisericeşti şi zugravi bisericeşti : 


I, Pictori bisericești autorizaţi : 


1. Virgil Simionescu, de confesiune ortodoxă; Profesor la 
Liceul Coriolan Brediceanu, Lugoi. 

2. Nina, Arbore, de confesiune ortodoxă ; Str. Dragos Vodă 
„No, 23, Bucureşti. 

3. Virgil Manoliu, de confesiune ortodosă; Sir. Depărăţeanu 
No. 24, Bucureşti, 

4. Anastase Demian, de confesiune ortodoxă; Str. Vlad Ţe- 
peş No. 5, Braşov. 

5. Toader 1. luiian, de contesiune ortodoxă; Calea Victoriei 
No. 30, Arad, 

6. lon Gavrilă, 
No. 61, Clui. 


de coniesiune ortodoxă; Str. Fântânele 

7. loan Daboczi, de coniesiune romano-catolică; Sir. Gh. 
Şincai No. 8, Tg -Mureş. 

3. Eugen Profeta, de coniesiune ortodoxă; Str. 
No. 7, Cluj. 

9. Vasile Velisarato, de confesiune ortodoxă; Str. Ing. P. 
Țăruşanu No. 5, Bucureşti. 

10. loan Gherghel, de confesiune greco-catolică ; Profesor la 
Liceul Sf. Nicolae, Gheorghieni, Judeţul Ciuc. 

11. lon Băleanu, de coniesiune ortodoxă; Str. Ovid No. 8, 
Caransebeş. 


Neagră 


1. Zugravi bisericești autorizaţi : 


1. Alexandru Gheorghiu, de confesiune ortodoxă ; Sir. Ştetan 
cel Mare No. 254 bis, Brăila. 

2. Ştefan Herrling, de confesiune romano catolică; Comuna 
Şiria, Judeţul Arad, 

3. loan Bogdan, de confesiune ortodoxă; Str. Nicolae Jiga 
No. 27, Oradea. 

4. Alexandru Siberth, de confesiune romano-catolică; Str. 
Opincarilor No. 4, Baia-Mare. 

5. lon Potlogea, de confesiune ortodoxă; Comuna Târcov- 
Robeşti, Judeţul Buzău. 

6. Grigore Constantinescu, de confesiune ortodoxă; Comuna 
Gornetu-Cuib, Plasa Podgoria, Judeţul Prahova. 

7. Francisc Herczeg, de confesiune romano-catolică ; Str. 
Gh. Şincai No. 8, Tg.-Mureş. 

8 Laurenţiu |. Cosmescu, de conîesiune ortodoxă: Comuna 
Cotmeana, Judeţul Argeş. 

9. Nicolae Niculescu, de confesiune ortodoxă; Str. Arad 
No. 43, Bucureşti. 

10. C, Gh. Albani, de confesiune ortodoxă ; Str. Căp. Stăncu- 
lescu No. 19, Turnu-Măgurele. 

11. Pavel Ionescu, de contesiune ortodoxă; Str. Lanţului 
No. 2 bis, Bucureşti, 

12 Matei Constantinescu, de coniesiune ortodoxă ; Str. Piscu- 
lui No. 15, Bucureşti. 

13, Dem. V. Moscu, de confesiune ortodoxă; Str. Pop de Bă- 
seşti No. 56, Bucureşti. Ă 

14, Petre Roşianu, de confesiune ortodoxă; Comuna Zăvoieni, 
Țudeţul Vâlcea. 

15. llie Ionescu, de 
No. 10, Iaşi. 

16. Constantin Niţulescu, de confesiune ortodoxă; Str. Nedeia 
No. 19, Bucureşti, | 

17. Gh. Dumitrescu, de confesiune ortodoxă; Comuna Ciocă- 
neşti, Judeţul Ialomiţa. 

18, Gh. Gh. Băleanu, de confesiune ortodoxă ; Comuna Micu- 
leşti, Judeţul Mehedinţi. 


coniesiune ortodoxă; Str. Rampei 


III. Definitivări de autorizaţii provizorii 
de pictori bisericești : 


1. Mandia Uilea, de confesiune ortodoxă; Str. 
No. 31, Casa Agn6s, Bucureşti. 

2. Constantin Bacalu, de confesiune ortodoxă ; Calea Griviței 
No. 33, Bucureşti. 


IV. Rectificare : 


In tabloui No. 4 de pictori şi zugravi autorizaţi, pubiicat 
în Monitorul Oficial No. 235 din 1: Octomvrie 1937, la zugra- 
vii bisericeşti, sub No. 3, s'a înscris din greşală, Stan R. Ră- 
dulescu, Comuna Bârzava, Judeţul Arad, în loc de Sian R. 
Viădescu, Comuna Bârzava, judeţul Arad, cum se numeşte 
de fapt zugravul autorizat. 

Atât pictorii bisericeşti cât şi zugravii bisericeşti autori- 
zaţi ae Minister şi notaţi în prezentul tablou, au dreptul de 
a lucra în condițiunile arătate în Monitorul Oficial No 164 
din 20 lulie 1937, la finele primului tablou de pictori şi zu- 
gravi autorizaţi. 


Oradea, 3 Iunie 1938. 


Dionisie 

A.G.R.uU. 
Comitetul Central — Cluj 


No. 94/1938. 
Publicaţiune 


Comitetul de Direcţie al »AGRUc<-lui, aduce la cu- 
noşiința celor interesaţi, că llustritatea Sa Dr. Ale- 
xandru Breban, prepozit capitular la Baia-Mare, a 
instituit 3 (trei) premii de câte 5.000 (Cincimii) Lei, 
pentru cele mai bune lucrări originale, acomodate pen- 
tru citire t'neretului nostru intelectual. Lucrările vor 
fi scrise în proză (istorie, nuvelă, roman, etc.), de con- 

ținut moral-religios, îndeplinind condiţiunile de formă 
şi de stil. Se vor scrie aproximativ 100 pagini format 
»opt«, bătut la maşină. 

Cei ce doresc a participa la acest concurs, sunt 
rugaţi a trimite lucrările respective la adresa Comite- 
tului de Direcţie al »ARGU-«-lui (Cluj, Str. Nicolae 
lorga Nr. 6—8), până ce! mai târziu în 15 Septemvrie 
a. c., când se va proceda la cenzurarea lucrărilor şi 
decernerea premiilor mai sus speciticate. 

Secretar General : 
Prof. Iacob Crişan 


V. Preşedinte: 








Prof. Dr. Al. Borza 








Marile revelații. 


Una din cele mai răspândite devoțiuni în Biserica 
catolică este evlavia către Preasfânta Inimă alui Isus; 
care aiâla i-a iubif pe oameni, cum a spus-o El în- 
suşi învăţăcelei sale alese, 3. Margareta Maria Alacoque. 

Cultul Preasfintei Inimi, aşa cum îl înțelege şi-i 
propovădueşte Biserica, nu este o născocire nouă şi 
bolnăvicioasă, cum scria acum câţiva ani un profesor 
de teologie ortodox, azi episcop, ci e o »vlăstărire cre- 
ştină străveche, cu rădăcini în solul S. Scripturi« (D. 
Neda: Foc nestins, p. 18). El sz întemeiază pe dogmă. 
Deci nu pe revelaţiile cu caracter particular făcute 
smeritei Vizitandine dela Paray-le: Monial, în anii 
1673—1675. Ea a fost numai unealta aleasă de Mân- 
tuitorul pentru răspândirea acestei delicate devoţiuni. 
Revelaţiile făcute ei au contribuit în măsura cea mai 
largă la o mai ajâncă înţelegere a naturii şi a spiri- 
tului acestui cult, dând Bisericii prilej să se ocupe de 
el, Fără aceste revelații făcute S. Margareta Maria 
Alacoque în mănăstirea Vizitandinelor din Paray-le- 
Monial, cine ştie ce prilej ar îi determinat Biserica 
să orânduiască cultul Preasiintei Inimi aşa cum se 
practică astăzi. 

Cum şi în biserica noastră se răspândeşte tot mai 
mult această evlavie, este important să cunoaştem 
cele trei revelații mari, în cari se cuprind temeiurile, 
spiritul şi rosturile ei. 

Cea dintâi revelaţie a avut loc în 27.Decemvrie 
1673, sărbătoarea S. loan Evanghelistul în biserica 
latină, zi în care cu trei veacuri şi jumătate mai îna- 
inte, S. Gertruda a înţeles, într'o vedenie, că învăţă- 
celul iubit n'a vorbit în Evanghelia sa despre tainele 
Preasfintei Inimi, pentrucă Dumnezeu a rezervat des: 
coperirea lor altor vremuri, când lumea se va râci. 
Stând, în aceasta zi Margareta mai adâncită ca de 
obicei în rugăciune, în faţa Preasfintei Taine a alta- 
rului, deodată se simţi ca şi copleşită de prezenţa di- 
vină. Isus i se arâtă desvelindu-i măreţiile dragostei 
şi nepătrunsele taine ale Inimii sale. »Inima mea dum- 
nezeească — îi zise — e atât de pasionată de dra- 
goste pentru oameni, încât nu mai poate stăpâni în 
sine vapaia dragostei sale îniocate ci trebue să o 


răspândească prin tine şi să se arate lor pentru a-i 
îmbogăți cu aceste comori preţioase, pe cari Eu i-le 
descoper şi cari cuprind harurile siințitoare şi mân- 
tuitoare, trebuincioase pentru a-i scoate pe păcătoşi 
din adâncul pierzării. Eu te-am ales pe tine, abis de 
nevrednicie şi neştiință, pentru înfăptuirea acestui 
mare plan, ca toate să fie făcute de mine«. Noua de- 
voțiune nu este decât o străduință a Inimii lui Isus, 
care vrea să-i ferească pe oameni de abisul pierzării. 
Coasta sa împunsă de suliță se deschide larg şi Inima 
sa se arată nu numai unor suflete privilegiate, ci tu- 
turor popoarelor, ca prin văpaia ei să risipească ge- 
rul ce prinsese inimile oamenilor. Acesta este înțe- 
lesul celei dintâi revelații. 

A doua are loc în 1674, într'o primă Vinere din 
lună, după toată probabilitatea prima Vinere din luna 
lunie. Sfânta era îngenunchiată în îaţa altarului. Isus 
îi apăru din nou. De data aceasta îi arătă Inima pe 
un tron de flăcări, cu rana'i adorabilă şi era încon- 
jurată de o cunună de spini, iar deasupra avea o 
cruce. Margareta emoţionată o priveşte lung, iar Isus 
îi spune toate amărăciunile şi dorinţele sale: »Nere- 
cunoştinţa oamenilor mă supără mai mult decât tot 
ce am suferit pentru ei în patimile mele, Dacă dânşii 
mi-ar răsplăti cât de puţin dragostea ce li-o port, 
nici nu aş lua în seamă suferinţele ce le-am îndurat 
pentru ei, şi, dacă s'ar putea, aşi voi să sufăr şi mai 
mult, dar oamenii nu arată decât răceală şi dispreţ îaţă 
de îngrijorările mele de a le face bine. Tu cel puţin 
dă-mi această mângăiere şi supiineşie, pe cât poţi, 
nerecunoştințele lor<. li cere «poi să se împărtăşească 
în toate cele dintâi Vineri din lună, iar în nopţile de 
Joi spre Vineri, dela orele 11 până la miezul nopții, 
să facă, în genunchi, un ceas de adoraţie pentru a se 
uni agoniei şi rugăciunii ce a fâcuto în Getsimani 
pentru păcătoşi. Fâgădueşte apoi haruri extraordinare 
acelora cari vor cinsti icoana Preasfintei sale Inimi. 
Cum se vede planul divin se lămureşte tot mai mult. 
Evlavia către Inima sa, pe care vrea să o răspân- 
dească în toată lumea, e ca o ultimă străduinţă a dra: 
gostei sale, ultima rază da foc ce va încălzi lumea. 

Intre timp mai au loc şi alte revelații privitoare la 
Franţa, 

Cea din urmă şi care încheie ciciul acestor mari 
avătări, este cea din 16 lunie 1675. »Aflându-mă odată 
în faţa Preasifântului Sacrament, într'o zi din octava 
sărbătorii Corpus Domini, am primit dela Dumnezeu 
excesiv de bogate haruri de-ale iubirii sale şi m'am 
simțit cuprinsă de dorul de a corăspunde cumva, şi 
de a-i da iubire pentru iubire. lar Dânsul mi-a zis: 
»Tu nu-mi poţi arăta iubire mai mare decât făcând ce 
ţi-am poruncit de atâtea ori«. Apoi, descoperindu-şi 
dumnezeeasca Sa Inimă zise: »lată Inima care atât 
de mult i-a iubit pe oameni şi care n'a crufat nimica, 
până la a se epuiza şi a se mistui, numai să le do- 
vedească dragostea sa. lar drept recunoştinţă, din par- 
tea celor mai mulți nu primesc decât îngratitudini, în 
urma necuviințelor şi a sacrilegiilor lor, şi prin ră- 
ceala şi disprețul ce-l au pentru mine în această Taină 
a iubirii. Dar ce mă atinge şi mai multe faptul că 
cei ce mă tratează în felul acesta, sunt inimi ce-mi 
sunt consacrate Mie. De aceea vreu ca prima Vineri 
după octavă Preasfântului Sacrament să fie închinată 
unei sărbători deosebite pentru a cinsti Inima mea 
prin cuminecări făcute în acea zi, reparând prin rugă” 
ciuni ispăşitoare necinstele îndurate în timpul cât am 
fost expus pe altare. ţi făgăduesc că Inima mea se 
va lărgi pentru a revărsa din belşug înrâuririle iubirii 
sale divine peste toți aceia cari îi vor da această cinste 
şi se vor îngriji ca şi alţii să o cinsteascăc. 








Serbarea Patronilor la Beiuș 


Ca în totdeauna, aşa şi în anul acesta, ziua Pa- 
tronilor liceelor noastre din Beiuş s'a serbat ca mult 
elan şi însuileţire din partea profesorilor şi a elevilor 
dela aceste instituţii de cultură românească. Şi aceasta 
prăznuire o merită din plin cei ce în vremuri grele 
pentru poporul românesc au ştiut să traseze drumuri 
adevărat naţionale în besna întunerecului secular, cei 
doi vlădici dela Oradea S. Vulcan şi M. Pavel. lată 
cum au decurs serbătorile din acest an, însoţite şi de 
întâlnirea după zece ani dela absolvirea liceului, a pro- 
moției anului iubilar, 

In dimineaţa zilei de 1 lunie la orele 8, în capela 
internatului de băieţi, un grup de preoţi Stoica, Stan- 
ciu, Cristea, Pașcadi, Lungu, în îrunte cu fostul ai- 
riginte M. On. D. V. Popoviciu, urmând o tradiţie 
creştinească, săvârşesc în săbor, sfânta liturghie, la 
sfârşitul căreia un parastas stoarce lacrimi din ochii 
celebranților şi a celor de faţă. Era doară aducerea 
aminte de dascălii, cari au luminat acea promoţie şi 
atâtea generaţii, azi trecuţi la cele veşnice V. Ştefa- 
rica, V. Borlan, C. Sălăgianu, C. Pavel şi de elevul 
lor coleg Iştvan loan, reposat. Erau de faţă părinţii 
asumpţionişti Merlos, Nicolas, Bonnet doamne de ale 

Biserica a examinat aceste mărturii smulse din 
gura Siintei în numele ascultării, le.a declarat auten- 
fice şi adevărate, şi plecându-şi, ca şi dânsa, genunchii 
cinsteşte în chip deosebit Preasfânta Inimă. Lucrurile 
cerute de Isus Margaretei au fost fidel executate, Azi 
vedem în toate cele dintâi Vineri din lună credincioşii 
strânşi în jurul altarelor, pentru a ispăşi nesfârşitele 
păcate şi ingratitudini ce le primeşte dela oamenii pe 
cari îi iubeşte cu pasiune. Biserica a închinat Prea- 
sfintei Inimi cea dintâi Vineri după octava sărbătorii 
Corpus Domini (Joia verde), ca să fie o sărbătoare a 
dragostei, a ispăşirii şi a mântuirii. E rândul nostru 
să o facem cunoscută şi credincioşilor noştri,. Inima 
lui Isus e unica nădejde ce ne mai rămâne în aceste 
vremuri triste. Numai Ea singură mai poate să alunge 
norii grei ce se abat asupra bisericii noastre unite cu 
Roma. Ea singură poate să aprindă din nou în suflete 
credinţa ce scade mereu şi să împace mânia lui Dum- 
nezeu ce pe drepiul se porneşte asupra noastră pen- 
tru atâtea păcate de-ale noastre şi de-ale fraţilor no- 
ştri, prin revărsarea potopului de haruri ce l-a făgă- 
duit în schimbul actelor de pietate luminate de făclia 
celei mai sincere iubiri şi de neţărmuita încredere în 
făgăduinţele într'adevăr dumnezeeşti făcute de aceasta 
Sfântă Inimă, lar pentru împlinirea lor cât mai grab- 
nică noi să ne rugăm neîncetat cu Biserica: O cor 
voluptas coelitum — Cor, fida spes mortalium — Tu 
nostra terge vulnera — Tu da novum cor omnibus 
Qui te gementes invocani. 














colegilor şi doamna A. Popovici, cari s'au apropiat în 
număr îrumos de Sfânta masă a altarului. 

Abia terminată sfânta slujbă şi după ce colegii 
fac un pelerinaj pios, în îrunte cu proiesorul lor de 
clasă, la mormintele proiesorilor decedați depunând pe 
mormânt o frumoasă cunună de flori, drept recuno- 
ştință pentru munca lor, lumea aleasă, şi şcolarii din 
Beiuş la oarele 10, grăbesc spre biserica parohială unde 
se săvârşeşte o solemnă slujbă dumnezeească de către 
profesorii preoți M. On. 1]. Teiușan, 7. Naghiu, Ni- 
colae Fântânar, T, Mateiu, diacon fiind M. On. 7răian 
Tămașiu, pentru fondatorii acelor şcoli, Răspunsurile 
liturgice le dă corul profesorului Păr. Mihail Bru- 
chental, care cântă dulce, armonios cu nuanţâri plă- 
cute şi variate. Peste tot execuţie 'periectă, dar mai 
ales »Cu vrednicie şi Siânt« au fost bucăţi cari au 
mişcat până la lacrimi. Inainte de Cheruvic intră în 
biserică lerarhul dela Oradea, Excelenţa Sa Dr. Valeriu 
Traian Frenfiu, urmat de doi distinşi prelați, condus 
de directorul liceului, R-mul Dr. N. Flueraș, stârnind 
în sufletele tuturora o adevărată mângăiere şi bucu- 
rie sufletească pentru gestul ce l'a făcut în această 
veche cetate de cultură, 

Vremea era deja înaintată când la sfârşitul ser- 
viciului divin are loc la palatul episcopal, recepţia ab- 
solvenţilor anului 1928, care prin şeful promoţiei, Dr. 
Al. Banciu, judecător, exprimă Excelenței Sale oma- 
giul de recunoştinţă pentru grija ce o are față de 
acest focar de cultură românească, cu răspunsul înal 
tului ierarh, bogat în îndemnuri ca noi, cari am ajuns 
în vieaţă să lucre fiecare acolo unde e pus la conso- 
lidarea scumpei noastre ţări pe baze creştineşti mo- 
rale. Cuvântul ierarhului a căzut ca un balsam răco- 
ritor în inimile celor ce îl ascultau. După aceasta cu 
toţii se îndreaptă spre liceul de băieţi, unde în sala 
gimnastică frumos împodobită şi într'o ordine perfectă 
are loc desfăşurarea unui program select compus 
din: 1. Cristos a înviat, cor. 2. Cuvânt ocazional, ţi- 
nut de D-şoara prof. Emilia Ille, în care se ilustrează 
figura celor doi vlădici fondatori, Samuil Vulcan şi 
Mihail Pavel, înşirând înfăptuirile fiecăruia, şi stăruind 
asupra operei realizate de Excelenţa Dr. Valeriu Tr. 
Frențiu. La înşirarea realizărilor ce le-a înfăptuit, în- 
treaga asistenţă izbucneşte în ropote de aplauze la 
adresa înaltului ierarh, prezent la acest program, sem- 
nul iubirii de care se bucură din partea publicului 
numeros. Urmează: 3. Imnul patronilor, cor. 4. Cân- 
tec de slavă, cor. 5. Lui M. Pavel, poezie. 6. Rămas 
bun Codrului, cor. 7. Craiu nou. 8. Ruga mojului şi 
ciobanul, cor. 9. La horă, cor. 10. Unui Sfânt, poezie. 
11. Duba, cor. 12. Imnul Regal, cor. 

Prograimnul peste tot bine executat, atât declamă- 
rile cât mai ales bucăţile de cor bine interpretate, do- 
vedeşte iscusinţa dirijorilor profesori M. On. D. 7. 
Naghiu şi Păr. M. Bruchental. 

La ora 2 d. m. corpul profesoral împreună cu 
absolvenţii anului iubilar, au luat parte la un banchet 
în saloanele dela Hotelul »Coop« unde s'au întreţinut 
unii cu alţii într'o atmosferă plăcută. Aici au cuvinte 
calde pentru cei ce au venit din depărtări să cin- 
stească memoria acelor fondatori: Rev..mul Nicolae 
Fluieraș, M. On. D.Vicfor Popovici şi D-l loan Busifia, 
îndemnând pe cei ce au descins la acest lăcaş de lu- 
mină să muncească fără preget zi de zi la consolidarea 
patrimoniului naţional care are nevoie azi mai mult 
ca oricând, de oameni şi caractere tari. Asistenţa le-a 
sorbit cuvintele înțelepte ca şi odinioară când erau pe 
băncile liceului, retrăind cu adevărat câteva clipe de 
lecţii reîmprospătate. 

Din partea foştilor elevi acum 10 ani a răspuns 
losii Stoica preot-paroh. Depănând amintiri plăcute din 
vieața şcolară, au mai cuvântat Pr. Prot. Petru Pap, 
Dr. Al. Gavra judecător, V. Lungu preot ş. a. 

După banchet s'a ţinut tradiționala întrunire în 
clasa Viil-a, unde dl prof. V. Popoviciu a citit cata- 
logul. »Prezent« au răspuns următorii: Dr. Al. Banciu, 
Dr. Al. Gavra magistrați, Al. Bocu avocat, N. 
Crisfea preot, Gh. Curteanu îuncţionar, ÎI. Găvrujia, 
Gh. Lucuţa notari, V. Lungu, Gh. Mureșanu şi 1. 


VESTITORUL 


117 





Mihele preoţi, E. Nevrinceanu şi C. Noaghiu îunc- 
ționari, E. Pașcadi preot, V. Pop şi P. Roman notari, 
loan Stanciu avocat, Iosif Stanciu, Iosif Stoica şi 
P. Teaha preoţi, M. Selăgianu notar şi V. Veinștein. 
Apoi s'a expediat câte o telegramă omagială îoştilor 
profesori P. Louis Barral în Bucureşti şi Grigorie 
Riţiu în Sighet, Viitoarea întrunire colegială s'a fixat 
peste 5 ani în 1943. 

Aşa a ştiut promoţia anului iubilar 1928 să-şi 
arate recunoştinţa îață de acel liceu cu aleasă şi 
sfântă misiune în vremuri de resirişte, caşi azi când 
trăim în mândra Românie a visuriilor noastre seculare. 


Participanți 








Activitatea în cadrele regulamen- 
tului administrativ bisericesc 


Pentru orinetarea Veneratului Cler, credem nime- 
rit să publicăm, lămuririle pe cari le dă Corpul VI 
Armată Cluj Episcopiei noastre din Cluj, cu privire la 
activitatea în cadrele administraţiei bisericeşti, 


Copie 


Nr. 2309. Anul 1938, luna Martie, ziua 2, Par- 
chetul Tribunalului Militar al Corpuiui VI Armată Cluj, 
către Episcopia Română Unită de Cluj-Gherla. 

La Nr. 1549/1938. Avem onoare a Vă aduce la 
cunoştinţă, că dispoziţiunile Ordonanţei Nr. 2/1938 a 
Comandantului Corpului VI Armată, dată la 23 Fe- 
bruarie a. c., nu ating adunările parohiale ţinute con- 
form legilor şi regulamentelor ce guvernează Biserica. 

In general ori de câte ori este vorba de o adu- 
nare cu scop sirict bisericesc, de ordin pastoral sau 
de organizaţie, nu este nevoie de nici o aprobare. 

Ordonanţa nu înţelege să pună nici o piedică li- 
berei activităţi a Bisericii, pe care ea însăşi o apără 
prin art. Î. pt. 8. 

Pentru orice alte reuniuni ţinute în afara cadrului 
strict al intereselor Bisericeşti, preotul va trebui să 
ceară şi să obțină aprobare. 

S'a convenit că Prefecturile de Județe, pentru lo- 
calităţile îndepărtate de sediul Prefecturilor, să dea 
delegaţie pentru aprobarea ţinerii adunărilor, organe- 
lor în subordine. 

In ceea ce priveşte participarea la logodne, nunţi, 
botezuri, sfeştanii, parastase şi ori unde canoanele 
bisericeşti impun intervenţia preotului, acesta va 
răspunde chemării, rămânând răspunzători cei ce au 
omis sau n'au voit a cere autorizaţie. 

L. Ș, 


Procurorul Militar C. 6. A. 
Maior Magistrat 


ss. Negulescu. 

Pentru Voneratui cler diecezan 


Vla Carlo Alberto, 2 — Roma (128) 
23 Aprilis 1938 


Exc.-me et Rev.-me Domine, 


Rev. P. Cornelius Chira mihi communicavit 
Excellentiam Vestram, una cum suis sacerdo- 
tibus, ingentem numerum Missarum obiulisse 
in prima intentione ad intentionem Summi Pon- 
tificis pro atheorum debellatione. 

Gratitudinis meae Excelentiam Vestrae sen- 
sum exprimere liceat. Non enim dubito quo- 
minus, tanta supernaturali vi opitulante, nostri 
parvi conatus contra hos Ecclesiae maximos 
inimicos in dies majores majoresque îructus 
obtineant. 

Annulum Excellentiae Vestrae veneror et 
me profiteor Excellentiae Vestrae 


um..mus et dev-mus servus 
„JOSEPHUS LEDIT“ S$. 1. 











CRONICI 


— Sărbătorirea Ex. Sale Valeriu Traian. In 
urma doliului ce l-a ajuns pe I. P. S. nostru Arhi- 
păstor, jubileul de 25 de ani de episcopat nu s'a putut 
prăznui cu fastul şi proporţiile cum s'a anunțat prin 
circulara din Decemvrie a Vicarului general Il. Sa Dr. 
Gh. Miculaş. EI s'a desfăşurat în cerc mai restrâns, 
cu discretă dar împresionantă măreție. S'a omis atunci 
din programul plănuit, între altele, şi festivalul Şcoa- 
lei Normale Unite. Aceasta, însă n'a lăsat să treacă 
evenimentul acesta important fără a-şi manifesta, când 
împrejurările au permis, toată recunoştinţa şi dragostea 
pentru marele ei ctitor şi binefăcător. În după masa 
zilei de 29 Mai a. c., în sala festivă frumos împodo- 
bită şi în faţa unui numeros public intelectual, venit 
să-şi manifeste şi el admiraţia pentru Bunul Păstor, 
Directorul Şcolii, Rev.mul Cornel Sabo a aranjat, cu 
concursul profesorilor şi al elevilor festivalul proiectat 
din prilejul împlinirii celor 25 ani de episcopat ail. 
P. S. Sale. Programul, mai redus ca proporţii dar nu 
mai puţin elegant, începe cu »Imnul jubilar«, executat 
de corul şcoalei sub iscusita conducere a profesorului 
Ambrozie Iluţiu. După aceasta elevul Iosif Gâlgău din 
cl. VIII-a recitează Oda de Păr. lon Gârleanu, închinată 
|. P. S. Sale, Urmează Uvertura din Opera »Nabucco« 
de Giuseppe Verdi, executată cu multă preciziune de 
orchestra şcolii norm. dirijată cu multă măiestrie de prof. 
Ambrozie Iluţiu. Apoi eleva şcoalei de apl. Georgina 
Zaslo recitează poezia »Omagiu patronului“, iar fan- 
fara şcolii, sub conducerea D-lui Lt. V. Macovei, exe- 
cută impecabil un îrumos potpuriu naţional. Punctul 
culminant al programului a fost piesa ocazională a Fr. 
Matia, »Prinos jubiliar«, publicată în numărul nosiru 
festiv din Ianuarie şi jucată foarte drăguţ de elevii şi 
elevele şcoalei de apl. Cu rară pricepere şi gust Fr. 
Matia, a ştiut să prindă în această piesă alegorică oca- 
zională trei din evenimentele mai importante din viaţa 
I. P. S. Sale: anul 1898, hirotonirea de preot; anul 

1913, consacrarea de episcop şi anul 1938, împlinirea 
alor 25 de ani de episcopat. Iscusita interpretare a 
piesei a provocai aplauze îndelungate din partea asis- 
tenţei. Mare contribuţie au dat la reuşita serbării D-l 
G. Loşonţi, care, ca întotdeauna, şi de de data aceasta 
a regisat excelent scena, precum şi D-na Margareta 
Mureşan, care cu adevărată artă a pregătit dansurile 
şi scenele vivante din tablouri. Serbarea se termină 
cu Imnul Regal, executat de fanfara şcolii. 

Din numerosul public, remarcăm, înafară de Ven. 
Capitlu în frunte cu Il. Sa Dr. Gh. Miculaş şi de clerul 
central, pe D-nii: Gen. Dănilă Pop, Dr. Victor Gherman, 
preşedintele Casei Naţionale, Dr. Nicolae Rujdea, dir. 
sp. de alienaţi, Dr. Alexandru Pop prim medic, Dr. V. 
Bledea, A. Mavrodin, dir. şc. norm. de stat, Petru 
Fodor, S. Anca, Dr. V. Maior, Dr. LI. Crişan, Dr.l|. 
Fiiip, E. Hâncu, Gh. Vornicu dir. gim. de băieţi ş.a. 


— Ziua Eroilor. Dacă sărbătorirea zilei eroilor 
S'ar mărgini doar la procesiuni de cucernici pelerini 
cu crucea "n frunte spre cimitirul eroilor, şi atunci 
ziua eroilor ar însemna ceva, Dar comemorarea an de 
an a zilei eroilor, aşa cum se face, înseamnă ceva cu 
mult mai mult. Rugăciunile rostite în îum de tămâie 
de vlădici şi de preoţi, glasurile de tropare şi evoca- 
rea în impresionante cuvinte a eroismului fără seamân 
a miilor de eroi, în umbra crucilor sfinte au darul 
de a picura în suflete şi în inimi sentimente de 
cel mai ideal patriotism şi de supremă jertiă închinată 
creşiineşte şi româneşte idealului care a făurit Ro- 
mânia-Mare, visată de moşii şi strămoşii noştrii şi 
cântat de poeţii pătimirii noastre naţionale. Evocarea 
eroismului — am spune legendar chiar — a eroilor 
români zămisleşte în suflete de tineri premilitari şi 
străjeri gândul, că temelia României- Mari e cimentată 
cu mii de trupuri de eroi şi de sânge mult, mult. 

La Oradea. La sfârşitul St. Liturghii, |. P. S. Sa 
Episcopul eparhiot, înconjurat de cler, precedat de 
lungul şir de străjeri şi străjere, urmat de numeroşi 
intelectual şi de armată, pleacă, în procesiune, spre 
cimitirul Olosâg. In drum se ataşează elevii şi elevele 
dela diferite şcoli, iar lângă Catedrala latină II. Sa 
Molnar, vic. gen. şi clericii rom. cat. Ajunşi în cimi- 
tirul eroilor are loc parastasul şi cuvântarea lt.col, 
Negru, reprezentantul armatei apoi programul stăje- 
rilor şi a străjerelor. După terminarea pioasei cere- 
monii, în aceeaşi ordine perfectă convoiul se înapoiază 
la Catedrală. + 

La Almașul- Mare. Lumea se înşirue în coloane, 
când sunete de românească goarnă premilitară anunţă 
plecarea celor veniţi să se închine memoriei eroilor 
neamului. Și sunt mulţi, chiar foarte mulţi. Cele două 
Almaşe şi de data aceasta îşi dau mâna îrățeşte. 
Ajunşi la cimitir în îaţa unei răstigniri se oficiază de 
către păr. Gavril Buzașiu, un parastas pentru eroii 
din cele duuă Almaşe (Mare şi Mic), în cadrul căruia 
ține şi o predică ocazională. In numele tinerilor pre- 
militare ia cuvântul D.-7 înv. dir. și locof. Ștefan Pop, 
pentru ca în numele tinerilor străjeri dela cele două 
Almaşe să vorbească D-nii înv. Dumitru Ocneanu şi 
Nicolae Popa. 


— Cuminecarea copiilor. In 29 Maia. c,, 
pentru a împlini un frumos şi laudabil obiceiu, I.P. S. 
Sa Dr. Valeriu Traian Frențiu a oficiat o liturghie 
Pontificală, asistat de un săbor de preoți, din prilejul 
întâiei cuminecări a copiilor dela şcoalele primare 

din Oradea. Excelenţa Sa, care are o grije deosebită 
şi o atențiune cu adevărat părintească îaţă de aceste 
suflete tinere şi gingaşe, a ţinui să dea acestui eve- 
niment importanța meritată şi această sărbătoare sa 
fie pătrunsă de un fast deosebit. Inainte de a oferi 
acestor suflete plăpânde pe Acela care este tăria ce- 
lor slabi, Excelenţa Sa, printr'o îrumoasă şi simțită 
alocuţiune adresată copiilor, a căutat să le inspire în 
suflete cât numai se poate, convingerea despre iim- 
portanța fericitului eveniment, la care, din graţia lui 
Dumnezeu, au ajuns. Şi prin cuvinte calde i-a îndem- 
nat ca amintirea acestui moment fericit din vieaţă, să 
nu se şteargă niciodată din sufletele lor, ci să îie 
mereu un imbold de a se apropia cât mai des posibil 
de acela care cu atâta dragoste a tratat pe copii. lar 
sufletele lor să rămână de aci înainte până la moarte 
siinte iabernacole, locuințe vrednice de Acela care e 
curâţenia însaşi. După cuvintele de îndemn, Excelenţa 
Sa însuşi, într'o atmosferă emoţionantă, a împărtăşit 
pâinea ingerească la 120 de copilaşi. După S. Litur: 
ghie s'a oferit copiilor într'o saiă a Şcoalei Normale 
Uaite un familiar şi intim dejun. 


— Oaspeți aleşi. Venind dela inaugurarea In- 
stitutului francez de studii bizantine din Bucureşti, Pâr. 
Gervaise Quenard, superiorul general a! Augustinie- 
nilor Asumpţioniş!i şi Păr. Severien Saluville, liturgistul 
şi bizantinologul vestit, însoțiți de Păr. Louis Barral 
au vizitat Oradea şi Beiuşul. | 

Cu o săptâmâna mai îârziu (1—4 lunie), venind 
dela Congresul euharistic, ne-au cercetat: Msgr. Gio- 
vanni Rosso, substitutul Congregaţiei Orientale ; Msgr. 
Giuseppe Mojoli minutante la aceeaşi Congregaţie ra- 
mană ; P. Cuv. Sa Beda Hess generalul Franciscani- 
lor Conventuali şi P. Cuv. Sa P. Josif Pal, provincia- 
lul Franciscanilor Conventuali din România, 


— Nou loc de pelerinaj. In iarna anului 1933 
fetița Marietta Bâco din Banneux- Notre-Dame (Belgia), 
a vâzut la marginea pădurii o Doamnă de o îrumu- 
seţă supranatură care i-a spus că este „Mama Mân- 
Iuiforului“, „Fecioara săracilor“ venită „ca să aline 
suferința“ şi când i s'a cerut un semn spre a îi cre- 
zută a răspuns: „Credeţi în mine și.eu voi crede în 
voi“, S'a format astfel un nou centru de pelerinai. 
Biserica nu s'a pronunțat asupra acestor viziuni, 
dar a favorizat răspândirea cultului marian „S. Fe- 
cioară a săracilor“. Inimosul Păr. Mercks dela Casa 
Domnului din Blaj a răspândit şi la noi acest cult, 
ridicând exclusiv din contribuţia săracilor o bisericuţă 
după modelul celei dela Banneux, ca să fie loc de 
pelerinaj pentru toți cei ce-şi pun încrederea în Sf. 
Fecioară a săracilor. Biserica e clădită la Cărbunari 
lângă Blaj, pe o colină împrejmuită de păduri de 
unde se deschide o minunată panoramă. Actul binecu- 
vântăriii s'a săvârşit, în 5 lunie a. c., de către |. P. S. Sa 
Mitropolitul Alexandru Nicolescu, înconjurat de II. Sa 
Dr. Victor Macavei, Rev.-mul Folea şi Pârinţii Asump- 
ționişti. Predica o rosteşte Mitropolitul, închinându şi 
întreaga sa eparhie Sfintei Fecioare a săracilor, care va 
îi tot atât de milostivă ca la Banneux şi cu Românii 
cari în acest loc vor căuta alinare suferințelor, La 
ucest act solemn au luat parte toate şcoalele din Blaj 
cu profesorii şi profesoarele lor, intelectuali din Blaj, 
Bucureşti, Oradea şi de aiurea şi o mare mulțime de 
popor din satele din jur, Părintele Jamin, capelanul 
sanctuarului dela Banneux, însoţit de doi membri ai 
asociaţiei Caritas din Belgia, care a ţinut să fie de 

faţă la inaugurarea acestui iăcaş de închinare, primul 
în Europa după modul celui din Banneux, a declarat 
că cele văzute la Blaj şi Cărbunari au întrecut cu 
mult cele mai optimiste aşteptări. La Acatistul de 
după masă a cuvântat Pâăr. lon Gârleanu dela Oradea. 
— Monumentul eroilor în Santău, Sălaj. In 
ziua de 14 |]. c., a treia zi de Rusalii, a avut loc, în 
comuna Santău, din judeţul Sălaj sfinţirea monumen- 
tului ridicat în cinstea eroilor cazuţi în războiul pentru 
întregirea neamului. Frumoasa inițiativă a fost dusă 
la bun sfârşit din contribuţia obştească sub conducerea 
unui comitet prezidat de veteranul Gheorghe Filip, 
care şi pomeneşte odraslele în rârdurile celor jertfiți, 
Sfinţirea a avut loc la orele 11 în prezenţa au- 
toritâţilor locale şi din plasa Tâşnad în: îrunte cu D-l 
Prefect al Sâlajului Col. Gheorghe Pefrescu. Dela bi- 
serică a plecat toată lumea la monumentul ridicat în 
mijlocul satului, popor, străjeri şi premilitari din loc 
şi imprejurimi. Isprăvindu-se ceremonialul liturgic, păr, 
Prof. Dr. G. Sfan, delegat al |. P. S. Dr. Valeriu 
Traian Frențiu, cu săvârşirea acestui act,işi rosti cu- 
vântarea ocazională arătând semniiicaţia lucrului şi 
proslăvind memoria şi spiritul de jerifă al ceior cin- 
stiți în acel gest de laudabilă iniţiativă. A urmat apoi 
o serie de cuvântări ocazionale prilejuite de moment: 
în îrunte cu D-l pretect Col. Pefrescu, care depune 
florile omagiale primite la sosire la picioarele monu- 
mentului eroilor cărora zice că li se cuvin, Apoi: D-l 
Leontin Ghergar, comandantul Legiunii da Străjeri 
din Sălaj, D-l loan Opriş în numele Astrai, apoi cu- 
vântul şcoalei, D-] dir. înv. Ardelean în numele in- 
spectoratului şcolar, al D-lui notar Sfânilă, al preo- 
tului din loc M. On. Florian Găvrilaș şi al preşedin- 
telui comitetului Gh. Filip. Programui dinainte de 
masă se încheie cu defilarea tineretului în cadrele de 
străjeri şi premilitari. La masa comună s'au rostit. cu- 
venitele toasturi începând Păr. profi. G. Stan care-şi 
ridică păharul pentru M. S$. Regele, urmează apoi 
urarea pentru |. P. S. Episcopul diecezan şi încheierea 
o face D-l Col. Petrescu, mulţumind tuturora şi încin- 
du-şi declaraţia de legătură pământească şi aspirație 
ce-o are cu Sălajul. Din programul de după masă cu 
o destindere populară, întârziat din pricina ploii-e de 
remarcat festivalul dat de şcoala de meserii din Carei. 
— Spre noui beatificări. In 26 Mai, în Caste- 
lul Pontifical din Castel Gandolfo, S. Sa Papa Pius 
XI a rânduit să se citească decretul aşa zis 7ulo că 
adecă se poate proceda cu siguranță la solemna bea- 
tificare a Ven. Maria losefa Rossello, Terţiară Fran- 
ciscană şi întemeietoarea Fiicelor Doamnei Noastre a 
Milei, precum și Decretul care aprobă două minuni 
săvârşite de Dumnezeu prin întrepunerea Ven, Maria 
Dominica Mazzarello, împreună întemeietoarea Fiice- 
lor Mariei Ajutătoare, minuni propuse pentru beatiii- 
carea Ven. slujitoare a lui Dumnezeu. 





Aviz 
Exerciţiile Spirituale pentru Doamne . 

s'au fixat definitiv pe zilele Joi 30 lunie până Luni 4 
Iulie a, c. E de prisos a mai insista asupra însenmnătăţii 
Exerciiţiilor Spirituale. Prea Cucernicii Părinţi parohi 
cari le fac în fiecare an, cu aşa mare folos suiletesc, 
sunt rugaţi ca să împărtăşească Doamnelor şi Domni- 
şoarelor din parohiile lor această ştire îmbucurătoare, 
iar ele la rândul lor sunt rugate să se anunţă de cu 
vreme la Si. Episcopie. 

Ministerul Educaţiei Naţionale 


Şcoala Inferioară şi Suparioară de Menaj 


»Sf. TEREZAc« 
Cluj, Strada Avram lancu No. 58, 


PROSPECT 


Situată în Strada Avram lancu No. 58 și 
cuprinsă în câteva edificii moderne cari din 
punct de vedere al igienei şi al curăţeniei pot 
servi drepi exemplu multor instituie similare, 
această şcoală pregătește şi dă educaţia ne- 
- cesară viitoarelor gospodine, maestre sau 
profesoare în științele artei menajului. 


În acest scop şcoala cuprinde: 

1, Un curs inferior, care durează 4 ani şi care 
are de scop să desvolte în viitoarele stăpâne de case, 
gustul şi priceperea pentru conducerea casei şi a îa- 
miliei şi să pregătească elevele pentru continuarea 
studiilor în secţiile de specialitate, care le dă dreptul 
de maestre la şcoli de menaj şi şcoli primare. 

Cursul constă din studii teoretice şi aplicaţiuni 
practice în atelierele de: bucătărie, spălat, călcat, 
lucru de mână, ţesut şi ornamenitaţie. 

2. Un an de practică pentru absolventele 
cursului inferior după care acestea pot continua curs 
inferior gr. |, curs superior gr, Il, cl. VI, VII, VIII 
a lic. menajer, 

Absolventele cursului inferior, a anului de prac- 
tică, a celui de specialitate şi a ultimului an de prac- 
tică se bucură de dreptul consfințit în Decretul Regal 
No. 2874 din 10 August 1937 prin care s'a decis ca, 
pentru numirea în posturile administrative de specia- 
litate, dela institutele de stat, certificatul de absolvire 
al şcoalei .urbane de gospodărie gradul [, este echi- 
valent cu certificatul de absolvire al gimnaziului teo- 
retic, iar diploma de absolvire a şcoalei urbane de 
gospodărie gradul il, este echivalentă cu bacalaureatul 
liceului teoretic. 

3, Un curs normal de gospodărie, al cărui 
scop este formarea iemeii pentru viaţă în a conduce 
cu demnitate, pricepere şi cinste familia şi căminul. 

Absolventele acestui curs se bucură de dreptul 
de a funcţiona ca profesoare de gospodărie la şcolile 
secundare sau ca profesoare de ştiinjele menajului la 
şcoli de menaj. 

Cursul durează 2 ani şi constă de asemenea din 
studii teoretice şi practice în ateliere, 

Pentru întreţinere, această şcoală dispune de un 
internat elegant, înzestrat cu tot utilajul şi confortul 
necesar, în care se primesc în afară de elevele şcolii, 


studente şi eleve ale celorlalte şcoli secundare 
din Cluj. 
Toate elevele sunt interne şi numai în mod ex- 


cepțional se admit eleve externe, dacă părinţii lor 
locuesc în oraş. 

leşirea în oraş este reglementată, prinir'un ser- 
viciu bine organizat. 

Facultativ pentru eleve este luarea de ore de 
pian, cu profesorii şcolii, taxa fiind două sute de lei 
lunar, cu dreptul de a exersa o oră pe zi şi de două 
ori pe săptămână cu profesoara şcolii. In fiecare lună 
se va examina rezultatul în faţa direcțiunii. Tot îa- 


Tipografia Românească, Oradea, 


VESTITORUL 

cultativ este luarea de ore de limba franceză, ger- 
mană, engleză şi italiană. 

La sfârşitul fiecărui an şcolar se organizează 
expoziții practice pe ateliere expunându-se obiectele 
lucrate de elevele şcoalei,. 

Şcoala noastră a participat la diferite expoziţii 
de specialitate fiind premiată în două rânduri cu me- 
dalia de aur, 


Condiţiuni de admitere : 


La cursul inferior. In clasa l-a, se primesc 
toate absolventele cursului primar. In cl. [l-a se pri- 
mesc eleve cari au promovat cl. l-a a unei şcoli cu 
caracter secundar, In cl, Illa eleve cari au promovat 
cl. Il-a, a unei şcoli cu caracter secundar, eleve cari 
au făcut o şcoală de menaj rurală cu trei clase, pre- 
cum şi cele care au cursul complimentar complect. 
In cl. IV-a se primesc absolventele şcoalei profesio- 
nale gr. | şi absolventele de curs interior de liceu. 

La cursul normal de gospodărie, se admit 
în anul |, bacalaureate, absolvente de liceu, liceu co- 
mercial şi absolvente a şcoalelor normale de învăţă- 
toare cu diploma de capacitate, 

Dacă numărul celor îescrise depăşeşte 
numărul locurilor disponibile, se va da un 
examen de admitere. 


Actele necesare înscrierii sunt; pentru cursul in: 
ferior : certificat de absolvire a cursului primar, cer- 
tificat de naştere, botez, naţionalitate şi vaccinare, iar 
pentru cursul superior diploma de absolvirea liceului, 
bacalaureat, sau diploma de absolvirea şcoalei normale 
de învățătoare, certificat de naştere, naţionalitate, bo: 
tez şi vaccinare, 

De asemenea la intrarea în internat toate elevele 
vor prezenta un certificat medical prin care să se con- 
state că nu există vreun caz de boală molipsitoare 
în familie. 

Uniforma şcolii precum şi cea de străjeră sunt 


obligatorii. 
Taxe 


Taxele au fost fixate precum urmează: Pentru 
cursul inferior se plăteşte pentru întregul an, globali 
suma de 9000 lei la clasele I, II şi III, din care 1500 
lei taxa şcolară, iar la cl. IV-a, 10.000 lei din care 
2000 lei taxa şcolară, Elevele externe vor plăti o 
taxă şcolară de 2000 lei. Achitarea se va face în 
patru rate. 

La cursul superior se plăteşte pentru întregul an, 
o taxă globală de lei 12.000. Elevele externe achită o 
taxă şcolară de 3000 lei. Achitarea taxelor se face de 
asemenea în patru rate 

Pentru uzarea vaselor se achită o taxă de 200 lei. 

Inscrierile elevelor se fac la cancelaria 
școlii între 1 Iulie şi 15 Septemvrie. 

Costumul pentru străjerie e obligatoriu. Fiecare 
clasă va plăti în plus 1000 lei, spălatul rufelor. 

Condiţiunile detailate şi alte informaţiuni se pot 
primi expediind o carte poştală pe adresa direcţiunii 
şcolii. 

Ținând seamă de importanța şcolilor de 
menaj în viaţa socială de astăzi, îndrumarea 
tinerelor fete spre această ramură de învăţă- 
mânt constitue un imperativ al timpurilor 


noastre, 

